颱風瑪麗 (1960年)

颱風瑪麗係1960年太平洋颱風季第3個被命名嘅熱帶氣旋。瑪麗喺1960年6月3號形成，經過南海中、北部之後，再喺6月9號喺香港西北偏西約10公里掠過，同埋令到香港造成災害。

影響

英屬香港

當地懸掛嘅最高熱帶氣旋警告信號： 
最接近當地位置：天文台總部西北偏西約10公里
天文台喺6月4號下晝3點15分先掛一號風球，夜晚7點05分改掛3號風球，之後瑪麗喺第二日增強做強烈熱帶風暴，喺6月6號向北移動，天文台喺夜晚9點40分掛7號風球。雖然第二日瑪麗減弱，但7號風球仍然維持，因為瑪麗喺6月8號再增強返，同埋轉吹東南風，天文台朝早9:05分將7號風球改掛為8號風球，之後瑪麗喺6月9號清晨向北橫過新界西部，天文台喺凌晨1點07分上9號波，到凌晨3點半上埋10號波。呢段時間造成嚴重人命同財物損失。隨住瑪麗登陸同減弱同埋遠離，下晝12點40分落返6號風球取代掛咗9個鐘左右嘅10號風球，之後喺下晝4點半改掛3號波，最後喺夜晚11點40分取消所有風球。

瑪麗襲港個陣，令香港熱帶氣旋警告信號系統創下咗多個紀錄，到依家都未打破：

8號或以上熱帶氣旋警告信號發出嘅時間長達2日18個鐘頭50分鐘，係歷來之冠；
單以8號信號計算，7號風球同8號風球發出嘅時間合共係2日3個鐘頭27分鐘，係歷來持續發出最長8號信號嘅紀錄；
7號風球發出嘅時間長達1日13個鐘頭35分鐘，亦都係香港歷來發出最長嘅8號東北信號紀錄；
天文台發出7號風球個陣，瑪麗離香港有500公里，係天文台發出8號信號嗰陣距離香港最遠嘅熱帶氣旋。

熱帶氣旋警告使用紀錄

英屬香港

葡屬澳門

文獻
<span style="font-size:smaller;">〈歷年天災的回顧〉 ，《風雲可測 ── 香港天文台與社會的變遷》，何佩然著，香港天文台，2003年，ISBN 9622097014

1960年
台灣嘅颱風
香港嘅颱風
澳門嘅颱風
香港之最